RESOLUCIÓN do 28 de maio de 2025, da Dirección Xeral de Promoción da Igualdade, pola que se publica a Resolución do 27 de maio de 2025 que pon fin ao procedemento de concesión das subvencións convocadas mediante a Orde do 3 de xaneiro de 2025 pola que se establecen as bases reguladoras que rexerán as subvencións a entidades de iniciativa social sen ánimo de lucro para programas dirixidos a mulleres en situación de especial vulnerabilidade e para o desenvolvemento das actuacións do Plan corresponsables, cofinanciadas parcialmente pola Unión Europea no marco do programa FSE+ Galicia 2021-2027, e se convocan para o ano 2025 (códigos de procedemento SI427A e SI436B).
Consellería de Política Social e Igualdade — III. Outras disposicións — 09/06/2025

Con data do 6 de febreiro de 2025 publícase no
Diario Oficial de Galicia
número 25 a Orde do 3 de xaneiro de 2025 pola que se establecen as bases reguladoras que rexerán as subvencións a entidades de iniciativa social sen ánimo de lucro para programas dirixidos a mulleres en situación de especial vulnerabilidade e para o desenvolvemento das actuacións do Plan corresponsables, cofinanciadas parcialmente pola Unión Europea no marco do programa FSE+ Galicia 2021-2027, e se convocan para o ano 2025 (códigos de procedemento SI427A e SI436B). Ao abeiro da dita convocatoria establécense os seguintes programas:
a) Programas de recursos integrais de atención especializada dirixidos específica e exclusivamente a mulleres en situación de especial vulnerabilidade (procedemento SI427A).
b) Programa do Plan corresponsables (procedemento SI436B).
Para o financiamento desta convocatoria destínase crédito por un importe total de dous millóns douscentos mil euros (2.200.000,00 €), que se imputan ás aplicacións orzamentarias seguintes:
Durante a fase de instrución das solicitudes recibidas na Dirección Xeral de Promoción da Igualdade, e unha vez feitas as emendas e comprobado o cumprimento dos requisitos establecidos, estas foron remitidas á Comisión de Valoración, órgano creado no artigo 10.2.
O órgano instrutor, logo da baremación e á vista do informe realizado pola Comisión de Valoración, formulou a proposta de resolución que, como establece o artigo 10.4, elevou ao órgano competente, á Dirección Xeral de Promoción da Igualdade, que, en virtude da competencia delegada na disposición adicional segunda para resolver os procedementos de concesión, emite a correspondente Resolución con data do 27 de maio de 2025.
Segundo o artigo 12.3, por tratarse dun procedemento de concorrencia competitiva, e de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, as resolucións destas subvencións serán obxecto de publicación no
Diario Oficial de Galicia
, a cal producirá os mesmos efectos da notificación.
Polo exposto,
Primeiro. Ordenar a publicación no
Diario Oficial de Galicia
do contido íntegro da Resolución do 27 de maio de 2025, ditada ao abeiro da Orde do 3 de xaneiro de 2025 pola que se establecen as bases reguladoras que rexerán as subvencións a entidades de iniciativa social sen ánimo de lucro para programas dirixidos a mulleres en situación de especial vulnerabilidade e para o desenvolvemento das actuacións do Plan corresponsables, cofinanciadas parcialmente pola Unión Europea no marco do programa FSE+ Galicia 2021-2027, e se convocan para o ano 2025 (códigos de procedemento SI427A e SI436B), e que se xunta a esta resolución no anexo.
Segundo. Comunicar que a Resolución do 27 de maio de 2025 pon fin á vía administrativa e que contra ela poderá interpoñerse o recurso potestativo de reposición, ante o mesmo órgano que ditou a resolución, no prazo dun mes contado a partir do día seguinte ao da súa publicación no
Diario Oficial de Galicia
, ou directamente o recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da súa publicación no
Diario Oficial de Galicia
.
Non se pode interpoñer o recurso contencioso-administrativo ata que sexa resolto expresamente ou se produza a desestimación presunta do recurso de reposición interposto.
Santiago de Compostela, 28 de maio de 2025
Antecedentes:
Primeiro. Con data do 6 de febreiro de 2025 publícase no
Diario Oficial de Galicia
a Orde do 3 de xaneiro de 2025 pola que se establecen as bases reguladoras que rexerán as subvencións a entidades de iniciativa social sen ánimo de lucro para programas dirixidos a mulleres en situación de especial vulnerabilidade e para o desenvolvemento das actuacións do Plan corresponsables, cofinanciadas parcialmente pola Unión Europea no marco do programa FSE+ Galicia 2021-2027, e se convocan para o ano 2025 (códigos de procedemento SI427A e SI436B).
Segundo. Esta orde ten por obxecto aprobar as bases reguladoras e a convocatoria no ano 2025 das axudas a entidades de iniciativa social sen ánimo de lucro para o desenvolvemento dos seguintes programas:
a) Programas de recursos integrais de atención especializada dirixidos específica e exclusivamente a mulleres en situación de especial vulnerabilidade, segundo o establecido na disposición adicional primeira da Orde do 3 de xaneiro de 2025 (procedemento SI427A).
b) Programa do Plan corresponsables para o desenvolvemento de actuacións orientadas a facilitar a conciliación das familias con fillas e fillos de ata 16 anos de idade, mediante a posta en marcha de servizos de coidado profesional, a creación de emprego de calidade no sector dos coidados e a sensibilización da sociedade, particularmente dos homes, en materia de corresponsabilidade e coidados (procedemento SI436B).
Terceiro. De acordo co establecido no artigo 1.3 das bases reguladoras, o procedemento para a concesión das subvencións recollidas nesta orde tramitarase en réxime de concorrencia competitiva, de acordo co sinalado no artigo 19.1 da Lei 9/2007, do 13 de xuño, de subvencións de Galicia.
Cuarto. De acordo co establecido no artigo 10.4 das bases reguladoras, avaliadas as solicitudes seguindo os criterios e as pautas de baremación establecidos no artigo 11 desta convocatoria, a Comisión de Valoración emitirá un informe segundo o cal o órgano instrutor lle formulará a proposta de resolución ao órgano competente para resolver a concesión ou a denegación da subvención solicitada, e proporá a concesión da subvención segundo a orde de puntuación e polo importe da axuda que corresponda ata esgotar o crédito dispoñible.
No caso de existiren solicitudes susceptibles de axuda, pero que non se inclúen na proposta de concesión anterior por se ter esgotado o crédito dispoñible, quedarán en lista de espera por orde de puntuación para seren atendidas no caso de producirse algunha renuncia ou algún incremento do crédito inicialmente dispoñible. Para estes efectos, o órgano instrutor poderá formular sucesivas propostas de resolución con anterioridade ao remate do prazo de xustificación das axudas.
Así mesmo, no caso de quedar crédito libre despois de adxudicar a contía que lle corresponda a cada unha das entidades que resulten beneficiarias da subvención, e sempre que non exista lista de espera, este repartirase entre elas a partes iguais de xeito que se manteña a proporcionalidade derivada da aplicación dos criterios de baremación, co límite da contía máxima da axuda ou, de ser inferior, da contía solicitada.
Quinto. De acordo co establecido no artigo 12.1 das bases reguladoras as resolucións que procedan ao abeiro desta orde serán ditadas pola persoa titular da Dirección Xeral de Promoción da Igualdade, que actuará por delegación da persoa titular da Consellería de Política Social e Igualdade, logo da proposta do órgano instrutor, e, no caso de que o seu contido sexa a concesión da subvención, tras a súa fiscalización pola Intervención delegada.
Sexto. Segundo o artigo 12.3 das bases reguladoras, por tratarse dun procedemento de concorrencia competitiva, e de conformidade co previsto no artigo 45 da Lei 39/2015, do 1 de outubro, a resolución destas subvencións será obxecto de publicación no
Diario Oficial de Galicia
, a cal producirá os mesmos efectos da notificación. Nesta publicación especificaranse a data da convocatoria, a entidade beneficiaria, a cantidade concedida e a finalidade da subvención outorgada, así como as solicitudes desestimadas, con expresión sucinta dos motivos da desestimación.
Por todo o anterior, tras o informe de baremación e a proposta emitida polo órgano instrutor, unha vez fiscalizado o gasto de conformidade pola Intervención Delegada, a directora xeral de Promoción da Igualdade, en virtude da competencia delegada na disposición adicional segunda para resolver os procedementos de concesión,
Primeiro. Conceder as axudas a entidades de iniciativa social sen ánimo de lucro para programas dirixidos a mulleres en situación de especial vulnerabilidade (SI427A) e para o desenvolvemento das actuacións do Plan corresponsables (SI436B), que se relacionan no anexo I, como consecuencia da aplicación dos criterios de valoración establecidos no artigo 11 da convocatoria, pola contía que se reflicte no anexo, por un importe total de 2.186.835,66 euros con cargo ás aplicacións orzamentarias seguintes:
Segundo. No anexo II relaciónanse as solicitudes que quedan na lista de espera por se ter esgotado o crédito dispoñible segundo a orde de puntuación para seren atendidas no caso de producirse algunha renuncia ou algún incremento do crédito inicialmente dispoñible. Para estes efectos, o órgano instrutor poderá formular sucesivas propostas de resolución con anterioridade ao remate do prazo de xustificación das axudas.
Terceiro. Excluír e declarar desistidas as solicitudes que se relacionan no anexo III, con indicación da causa específica, por non cumpriren o requisito de emenda e/ou achega dos documentos preceptivos no prazo establecido, segundo o disposto no artigo 9.1 das bases reguladoras, ou ben por non cumpriren algún dos requisitos establecidos nas referidas bases.
Cuarto. Informar as entidades beneficiarias que figuran no anexo I desta resolución do seguinte:
a) As axudas do procedemento SI427A (programas de recursos integrais de atención especializada dirixidos a mulleres en situación de especial vulnerabilidade) están cofinanciadas, nun 60 %, pola Unión Europea no marco do programa FSE+ Galicia 2021-2027, no obxectivo político 4. Unha Europa máis social e inclusiva, por medio da aplicación do piar europeo de dereitos sociais; prioridade 2: Inclusión social e loita contra a pobreza; obxectivo específico 4.8: Fomentar a inclusión activa co obxecto de promover a igualdade de oportunidades, a non discriminación e a participación activa, e mellorar a empregabilidade, en particular para os grupos desfavorecidos; medida 2.H.03-Programa de atención a mulleres en situación de especial vulnerabilidade. Así mesmo, infórmase de que a aceptación da subvención poderá implicar a súa aparición na lista de operacións que se publique nos termos establecidos no artigo 49.3 do Regulamento (UE) núm. 2021/1060 do Parlamento Europeo e do Consello, do 24 de xuño de 2021.
As axudas do procedemento SI436B están financiadas con fondos finalistas dos orzamentos xerais do Estado procedentes do Ministerio de Igualdade, no marco do Plan corresponsables, a través da liña de actuación 00524-Plan corresponsables.
b) De acordo co establecido no artigo 3 das bases reguladoras, no procedemento SI427A (Programas de recursos integrais de atención especializada dirixidos a mulleres en situación de especial vulnerabilidade), as subvencións para as actuacións e actividades recollidas nesta convocatoria son incompatibles con calquera outra axuda pública para a mesma actuación ou actividade.
No procedemento SI436B (Programa do Plan corresponsables) é posible a concorrencia con calquera outra axuda para o mesmo obxecto e finalidade, pero o seu importe en ningún caso poderá ser de tal contía que, en concorrencia con subvencións e axudas doutras administracións públicas ou doutros entes públicos ou privados, nacionais ou internacionais, supere o custo das accións subvencionadas. En caso de que o conxunto das axudas supere o custo das actividades ou gastos subvencionables, esta axuda reducirase na cantidade necesaria ata acadar o cumprimento do establecido anteriormente.
Se a actividade ou actuación subvencionada xera ingresos como consecuencia de taxas de inscrición, matrículas ou equivalentes, o seu importe será deducido do gasto subvencionable despois de aplicar o tipo fixo no momento da concesión da axuda, en atención aos declarados, obtidos ou previstos na solicitude de axuda. Para o caso de que os ingresos obtidos non se fixesen constar na solicitude ou fosen superiores aos declarados nela, a dedución farase ou reaxustarase no momento do pagamento final.
No caso do programa do Plan corresponsables (SI436B), cando as entidades establecesen o pagamento dunha taxa pola prestación do servizo, os ingresos obtidos deberán destinarse ou reverter nas propias actuacións desenvolvidas no marco do Plan corresponsables, circunstancia que se deberá acreditar na fase de xustificación da subvención mediante certificación asinada pola persoa secretaria da entidade. No caso de que non se revertan ou non se xustifiquen segundo o establecido, descontaranse os ingresos obtidos polas taxas do importe da subvención concedida no momento do pagamento final. En todo caso, deberase favorecer a gratuidade e a universalidade das actuacións e, no caso de que se establezan taxas, deberán terse en conta criterios de renda e de cargas familiares nos prezos de acceso ao servizo para as persoas usuarias.
c) As entidades beneficiarias deberán cumprir, en todo caso, cos requisitos e coas obrigas exixidos nos artigos 10 e 11 da Lei 9/2007, do 13 de xuño, de subvencións de Galicia, así como coas condicións e obrigas establecidas no artigo 17 (Obrigas das entidades beneficiarias) das bases reguladoras e demais que resulten exixibles segundo a normativa de aplicación.
d) No artigo 19 (Reintegro e sancións) das bases reguladoras establécense os criterios de gradación dos posibles incumprimentos que determinan, se é o caso, a perda do dereito ao cobramento da subvención, a minoración da cantidade concedida ou, de ser o caso, o reintegro total ou parcial da axuda percibida.
e) Unha vez notificada a resolución de concesión da subvención, a entidade beneficiaria deberá comunicar no prazo de dez (10) días a súa aceptación, e comprometerse a executar o programa ou actuación subvencionada no prazo e nas condicións establecidas na convocatoria. No caso de non comunicar o dito aspecto no prazo indicado, entenderase tacitamente aceptada.
f) De acordo co establecido no artigo 16 das bases reguladoras, realizarase un primeiro pagamento do 90 % da contía da subvención concedida, en concepto de pagamento anticipado, que se fará efectivo unha vez realizada a notificación da resolución de concesión. As entidades beneficiarias quedan exoneradas da obriga de constituír garantías.
O 10 % restante, ou a parte que corresponda, librarase logo da xustificación polas entidades beneficiarias do cumprimento da finalidade para a cal se concedeu a subvención e demais condicións exixidas nesta resolución.
g) O período de referencia para o desenvolvemento do correspondente programa e para a imputación dos gastos subvencionables é o seguinte:
– Procedemento SI427A (programas de recursos integrais de atención especializada dirixidos a mulleres en situación de especial vulnerabilidade): do 1 de setembro de 2024 ata o 31 de agosto de 2025, ambos os dous incluídos.
– Procedemento SI436B (Programa do Plan corresponsables): do 1 de outubro de 2024 ata o 30 de setembro de 2025, ambos os dous incluídos.
h) As datas límite para a presentación da documentación xustificativa necesaria para proceder ao pagamento da correspondente subvención son as seguintes:
– Procedemento SI427A (programas de recursos integrais de atención especializada dirixidos a mulleres en situación de especial vulnerabilidade): 12 de setembro de 2025.
– Procedemento SI436B (programa do Plan corresponsables): 10 de outubro de 2025.
A falta de presentación da xustificación no prazo establecido para o efecto comportará a perda do dereito ao cobramento total ou parcial da subvención, a exixencia do reintegro e as demais responsabilidades establecidas na Lei de subvencións de Galicia, segundo o disposto no artigo 45.2 do Decreto 11/2009, do 8 de xaneiro, polo que se aproba o regulamento da citada lei.
i) No procedemento SI427A (programas de recursos integrais de atención especializada dirixidos a mulleres en situación de especial vulnerabilidade) as actuacións xustificaranse a través das modalidades de custos simplificados, consonte o disposto nos artigos 53, 55 e 56 do Regulamento (UE) núm. 2021/1060 do Parlamento Europeo e do Consello, do 24 de xuño, segundo módulo ou custo unitario por hora efectivamente traballada, calculado sobre o correspondente custo directo de persoal, máis un 20 % en concepto de gastos directos e indirectos derivados do programa, segundo o establecido no artigo 24.7 das bases reguladoras. Para estes efectos, deberá presentarse a documentación xustificativa relacionada no artigo 15.1.3 das bases reguladoras.
No procedemento SI436B (programa do Plan corresponsables) a xustificación realizarase a custo real mediante a presentación de nóminas, facturas ou documentos de valor probatorio equivalente, acreditativos dos gastos de persoal correspondentes ás actuacións subvencionadas. Para estes efectos, deberá presentarse a documentación xustificativa relacionada no artigo 15.2.3 das bases reguladoras.
Quinto. Notificarlles ás persoas interesadas esta resolución, de acordo co disposto na Lei 39/2015, do 1 de outubro, do procedemento administrativo común das administracións públicas.
Esta resolución esgota a vía administrativa e contra ela poderá interpoñerse recurso potestativo de reposición ante a directora xeral de Promoción da Igualdade, no prazo dun mes contado desde o día seguinte ao da súa publicación, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante o Tribunal Superior de Xustiza de Galicia, no prazo de dous meses contado desde o día seguinte ao da súa publicación, de conformidade co establecido na Lei 29/1998, reguladora da xurisdición contencioso-administrativa.
Non se poderá interpor o recurso contencioso-administrativo ata que sexa resolto expresamente ou se produza a desestimación presunta do recurso de reposición interposto.
Santiago de Compostela, 27 de maio de 2025. A conselleira de Política Social e Igualdade. P.D. (Disposición adicional segunda da Orde do 3.1.2025; DOG núm. 25, do 6 de febreiro). María Quintiana Pérez. Directora xeral de Promoción da Igualdade.
1. Procedemento SI427A-Programas de recursos integrais de atención especializada dirixidos a mulleres en situación de especial vulnerabilidade.
2. Procedemento SI436B-Plan corresponsables.
1. Procedemento SI427A-Programas de recursos integrais de atención especializada dirixidos a mulleres en situación de especial vulnerabilidade.
2. Procedemento SI436B-Plan corresponsables.
1. Procedemento SI427A-Programas de recursos integrais de atención especializada dirixidos a mulleres en situación de especial vulnerabilidade.
2. Procedemento SI436B-Plan corresponsables.